### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 4. november 2020 har vedtaget Magistratens indstilling i overensstemmelse med erklæring fra Teknisk Udvalg af 30. september 2020.

Optagelse af visse veje og stier som offentlige samt anmodning om bemyndigelse af Teknik og Miljø til afholdelse af åstedsforretning forud for ekspropriation til vejanlæg.

### Resumé

Indstillingen omhandler forslag om optagelse af en række veje og stier som offentlige: en sidevej til [adresse] i Tilst, [adresse] i Skødstrup og kommende shuntforbindelse fra [adresse] til Dusager i [adresse] som offentlig vej, samt en sti mellem [adresse] og [adresse] i [adresse] og en sti ved [adresse] i Hasle som offentlig sti.

Indstillingen omhandler herudover forslag om bemyndigelse af Teknik og Miljø til afholdelse af nødvendig åstedsforretning som indledning til ekspropriation til vejanlæg, der er fremrykket på grund af coronakrisen. Det gælder buslommer på [adresse] i [adresse], cykelsti mellem Solbjerg og [adresse] og cykelsti langs Kærbyvej i [adresse]

### Indstilling

At 1)  Byrådet, jf. Vejlovens §15, godkender optagelse af den private fællesvej, [adresse] (ved Blomstervej 8-72, ca. 440 m), og den kommende shuntforbindelse (inkl. sti) fra nyt højresvingsspor på [adresse] til den private fællesvej Dusager (ca. 175 m), som offentlig vej.

At 2   Byrådet, jf. Vejlovens § 15, som følge af Privatvejslovens § 58, stk. 3, godkender, at den private fællesvej [adresse] i Skødstrup (ca. 375 m) optages som offentlig vej på vilkår, som fremgår af indstillingens afsnit 3.

At 3)  At Byrådet, jf. Vejlovens § 15, godkender optagelsen af sti i [adresse] mellem [adresse] og [adresse] (ca. 250 m) og sti mellem [adresse] og [adresse] (ca. 50 m) som offentlige stier.

At 4)  At Byrådet bemyndiger Teknik og Miljø til at afholde åstedsforretninger, jf. Vejlovens § 100, som forberedelse til eventuel ekspropriation af nødvendige arealer til de vejanlæg, som Byrådet har fremrykket til udførelse i 2020/21 på grund coronakrisen jf. oplistning sidst i afsnit 5

### Sagens forløb

09-09-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-09-2020 Magistraten
Fremsendes til [adresse] med bemærkning, at Magistraten i mødet den 14. september 2020 anbefaler, at byrådet tiltræder Magistratsafdelingen for Teknik og Miljøs indstilling af 26. august 2020.
 23-09-2020 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 23. september 2020.
 30-09-2020 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

 07-10-2020 Aarhus Byråd
Sagens behandling blev udsat i byrådets møde den 7. oktober 2020.
 04-11-2020 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 4. november 2020 har vedtaget Magistratens indstilling i overensstemmelse med erklæring fra Teknisk Udvalg af 30. september 2020.